
Islam Mein Farz Ka Darjaa Sunnat Se Upar Ka Hai Jis Ka Wazeh Matlab Yeh Nikalta 
Hai Ke Farz Namaz Ke Waqt Sunnat Nahi Padhi Jayegi. Yahi Aap Sallallahu Alaihi 
Wasallam Ka Wazeh Farmaan Bhi Hai. 


Chand (Kuch) Dalail Dekhen: 
Pehli Daleel: 


EEEE E TOPE EEN E ad Jen agi ia 
TARJUMA: Abu Huraira Radhiallahu Anhu Riwayat Kartey Hain Ke Nabi Kareem 
Sallallahu Alaihi Wasallam Ne Farmaya: Jab Iqamat Ho Jaye (Yaani Jab Jamaat 
Khadi Ho Jaye) Phir Koi Namaz Nahi Siwaye Farz Namaz Ke (Yaani Wahi Namaz 
Jiski Takbeer Kahi Jaye). 

(Sahih Muslim: 710) 





Yeh Hadees Apne Maienay Aur Mafhoom Ke Aitbaar Se Bilkul Wazeh, Saaf Aur 
Aam Hai Lehaza Is Ka Ma'na (Meaning) Badalna Ya Is Mein Manwi Tahreef 
(Meaning Mein Badlao) Karna Ya Isey Kisi Waqt Ke Saath Khaas Karna Kisi Ke Liye 
Jayez Nahi Hai. 


Ibn Qadama Rahimahullah Ne “WJI “asl Il" Ka Maiena (Meaning) Likha Hai Ke 
Nafl Ke Zariya Farz Namaz Se Ghaafil Na Ho Jaye Chahay Aik Rakat Milnay Ka 
Khauf Ho Ya Na Ho. Yahi Baat Hazrat Abu Hurairah Radhiallahu Anhu, Hazrat Ibn e 
Umar Radhiallahu Anhuma, Urwah, Ibn Seereen, Saeed Bin Jubair , Imam Shafa'ee, 
Ishaq Aur Abu Thaur Rahimahumullah Ne Kahi Hai. 

(Al-Mughni: 1/272) 


Ibn Qudama Rahimahullah Ne Aik Rakat Wali Baat Ka Ishara Imam Abu Haneefah 
Wagairahum Ki Taraf Kiya Hai. 

Imam Saheb (Imam Abu Haneefa Rahimahullah) Ka Kehna Hai Ke Jo Shakhs Masjid 
Mein Daakhil Ho Aur Fajr Ki Namaz Jari Ho Agar Usay Yeh Ummeed Ho Ke Woh 
Imam Ke Saath Sirf Aik Rakat Pa Lega Aur Doosri Reh Bhi Jaye To Woh Fajr Ki Do 








Sunnatein Zaroor Padh Le Aur Us Ke Baad Woh Imam Ke Saath Mil Jaye. 
(Al-Muhalla Bil-Aasaar: 2/147) 


Doosri Daleel: 
m aril 


TARJUMA: Nabi Kareem Sallallahu Alaihi Wasallam Ne Farmaya Ke Jab Namaz Ke 
Liye Jamaat Khadi Ho Jaye To Phir Koi Namaz Nahi Magar Farz Namaz (Jis Ke Liye 
Takbir Kahi Gayi) Sahaba Radhiallahu Anhu Mein Se Kisi Ne Arz Kiya, Ya 
Rasoolallah Sallallahu Alaihi Wasallam Kya Sunnat e Fajr Ki Do Rakat Bhi (Na 
Padhen), Aap Sallallahu Alaihi Wasallam Ne Farmaya Sunnat e Fajr Ki Do Rakat Bhi 
(Na Padho). 

Hafiz Ibn e Hajar Rahimahullah Ne Is Hadees Ko Hasan Oarar Diya Hai. 

(Fatah ul Bari (Ibne Hajar): 2/174) 





Yeh Hadees Apne Maienay Aur Mafhoom Ke Aitbaar Se Aur Bhi Wazeh Hai. 


Teesri Daleel: 
Yen Ad nda Bs JA a Kn 
III PAN Ka aa EA ui 
Kaini NG UH 


TARJUMA: Nabi Sallallahu Alaihi Wasallam Aik Aisay Aadmi Ke Paas Se Guzray Jo 
Namaz Padh Raha Tha Jabkay Fajr Ki Namaz Ki Igamat Ho Chuki Thi Pas Aap 
Sallallahu Alaihi Wasallam Ne Kuch Kaha Magar Hamein Nahi Pata Kya Kaha. Jab 
Hum Log Namaz Se Farigh Hue To Saaray Us Shakhs Ke Ird Gird Jama Ho Gaye Aur 
Pooch Rahay They Ke Nabi Sallallahu Alaihi Wasallam Ne Tumhe Kya Kaha? To 
Unhon Ne Kaha Kay Nabi Sallallahu Alaihi Wasallam Ne Farmaya: Kya Subah Ki 
Chaar Rakatein Ho Gayeen? 

(Sahih Muslim: 711) 





Yeh Hadees Batati Hai Ke Iqamat Ke Baad Koi Namaz Nahi Padhna Chahiye Siwaye 
Farz Ke Kiyunkay Nabi Sallallahu Alaihi Wasallam Ne Un Sahabi Ko Mana Kiya Jo 
Iqamat Ke Baad Bhi Namaz Padh Rhe The. 








Chauthi Daleel: 

KA 3 TEI GLa kis SANG akang aje ahl da S SÉ aÉ Yi b 

ISIS AR kag age aki bo ba JE 
kang ade ah Jo ba UNI AN A) 


TARJUMA: Oais Bin Amr Kehtey Ham Ki Nabi Sallallahu Alaihi Wasallam Ne Aik 
Aadmi Ko Fajr Ki Namaz Ke Baad Do Rakat Padhte Hue Dekha To Aap Ne Farmaya: 
Kya Fajr Ki Namaz Do Martaba Hai? To Us Aadmi Ne Kaha Ke Fajr Ki Namaz Se 
Pehli Wali Do Rakat Sunnat Nahi Padh Saka Tha Jisey Ada Kiya Hun (Jisey Padha 
Hai). To Aap Sallallahu Alaihi Wasallam Khamosh Ho Gaye. 

(Ibne Majah: 1154) 





e Allama Albani Rahimahullah Ney “Sahih Ibne Majah: 954” Mein Sahih Kaha Hai. 


Yeh Hadees Batlati Hai Ke Jab Koi Masjid Mein Us Waqt Aaye Jab Fajr Ki Iqamat Ho 
Gayi Ho Ya Fajr Ki Jamaat Ho Rahi Ho To Woh Jamaat Mein Shareek Ho Jaye Aur 
Farz Padhnay Ke Baad Do Rakat Sunnat Ada Karley. 


Paanchvi Daleel: 
3 


usau has i gss Jathi kag aje ahi Ja ddas JE A 
9 2 23) ks 


TARJUMA: Nabi Sallallahu Alaihi Wasallam Ka Farmaan Hai Ke Jis Ne Fajr Ki Do 
Sunnat Na Padhi Hon Woh Sooraj Tulu Honay Key Baad (Sooraj Nikalney Key Baad) 
Padh Le. 

(Tirmidhi: 453) 





> Allama Albani Rahimahullah Ne “Sahih Sunan Tirmidhi” Mein Sahih Kaha Hai. 


Yeh Sahih Hadees Bhi Batati Hai Ke Sunnat Choot Janay Par Tulu e Shams (Sooraj 
Nikalney) Ke Baad Usey Ada Karley, Is Ka Doosra Matlab Yeh Hua Ki Farz Chor Kar 
Sunnat Na Parhay. 








Fajr Ki Chhooti Sunnat Ki Adaigi Farz Ke Baad Hi Karley To Behtar Hai Taakay Susti 
Se Yeh Sunnat Reh Na Jaye Aur Agar Susti Ka Imkaan Na Ho To Tulu e Shams 
(Sooraj Nikalney) Ke Baad Bhi Ada Kar Sakta Hai. 


In Ahadees Ke Barkhilaf Baaz Logon Ke Yahan Iqamat Honay Ke Baad Bhi Yani Fajr 
Ki Jamaat Hotay Waqt Bhi Fajr Ki Sunnat Padhna Jayez Hai. 


Un Ke Dalail Ka Jaiza: 
Pahli Daleel: 


JA ASI 


TARJUMA: Nabi Sallallahu Alaihi Wasallam Ne Irshad Farmaya: Fajr Ki Do Rakat 
(sunnat) Na Choro Agarchay Ghoron (Horses) Se Tum Ko Rond Diya Jaye. 
(Abu Dawood: 1258) 





Is Hadees Se Yeh Istedlaal Kiya Jata Hai (Daleel Pakdi Jati Hai) Ke Fajr Ki Sunnat Ki 

Itni Ehmiyat Hai Ke Usay Kisi Bhi Haal Mein Nahi Chori Jayegi Chahey Fajr Ki Jamat 
Khadi Ho Gayi Ho. Lekin Yeh Riwayat Qabil e Istedlaal Nahi Hai (Means Is Riwayat 

Ko Daleel Nahi Bana Saktey) Kiunki Yeh Riwayat Zaeef Hai. 

Isay Sheikh Albani Rahimahullah Ne Zaeef Qarar Diya Hai. 

(Zaeef Abu Daud (Albani): 1258) 


Doosri Daleel: 
£ 
NANG PACA NIOTEN TPN 
TARJUMA: Nabi Sallallahu Alaihi Wasallam Ne Farmaya: Jab Namaz e Jamaat 


Khadi Ho Jaye To Siwaye Farz Namaz Ke Aur Koi Namaz Nahi Siwaye Do Rakat 
Sunnat Fajr. 





@ Is Riwayat Ke Mutalliq Imam Baihaqi Rahimahullah Khud Hi Farmatay Hain Ke Is 
Mein Ziyadti Ki Koi Asal Nahi Hai. 
(Fawaid Majmoa : 24) 


Teesri Daleel: 


San EU ii 











TARJUMA: Jis Ne Imam Ke Saath Aik Rakat Paa Li To Us Ne Namaz Paa Li. 
(Sahih Muslim: 607) 


Is Hadees Se Yeh Istedlaal Kiya Jata Hai (Yeh Daleel Pakdi Jaati Hai) Ke Sunnat e 
Fajr Padhnay Se Aik Rakat Bhi Chott Jaye To Koi Harj Nahi. 

Pahli Baat To Yeh Ki Nabi Sallallahu Alaihi Wasallam Ka Hukm Hi Awla (Behtar or 
Afzal) Hai Aur Aap Sallallahu Alaihi Wasallam Ka Wazih Farmaan Hai Ke Jab Igamat 
Ho Jaye To Koi Namaz Nahi Siwaye Farz Namaz Ke. 

Doosri Baat Yeh Ki Farz Namaz Ka Faut Hona Musalli (Namaz Padhney Waley) Ke 
Liye Bohat Khasarey Ka Baais (Reason) Hai Go Ke Aik Rakat Hi Kiyun Na Ho. 


Chauthi Daleel: 


ANA fs pil sags Ai KI 
TARJUMA: Nabi Sallallahu Alaihi Wasallam Ne Do Waqton Mein Namazon Se 
Mana Farmaya. Fajr Ki Namaz Ke Baad Yahan Tak Ke Sooraj Nikal Aaye Aur Asr Ki 
Namaz Ke Baad Yahan Tak Ke Sooraj Ghuroob Ho Jaye. 
(Sahih Bukhari: 584) 





Fajr Ki Sunnat Fajr Ki Namaz Ke Baad Padhna Hadees Se Saabit Hai, Is Liye Fajr Ki 
Sunnat Padh Satkey Hain. 


Panchwin Daleel: 
AI a aa VE I:S TERPEN | Jk AJ] a 


AA 
TARJUMA: Riwayat Ki Jati Hai Ke Hazrat Abdullah Bin Mas'ood Radhiallahu 
Anhuma Masjid Mein Daakhil Huwe Is Haal Mein Ke Namaz Ke Liye Igamat Ho 
Chuki Thi To Aap Ne Masjid Mein Aik Sutoon Ke Oareeb Fajr Ki Do Sunnatein Ada 
Farmaen Phir Namaz Mein Shaamil Hue. 
(Ibne Abi Shaibah: 2/251, Musannaf Abdurrazzag: 2/444 No: 4021, Awsat 
(Ibne Munzir): 5/231) 





Is Ke Alawa Bhi Sahaba e Kiraam Ke Baaz Aasaar Miltay Hain. Un Tamam Aasaar Ke 
Mutalliq Yeh Kaha Jayega Ke Un Sahabiyon Ko Nabi Sallallahu Alaihi Wasallam Ke 
Iqamat Ke Baad Namaz Na Parhney Ki Khabar Nahi Thi Agar Hoti To Sahaba e 


Gah 








Kiram Nabi Sallallahu Alaihi Wasallam Ke Amal Ke Khilaaf Amal Na Kartey. 


Sahaba Se To Yeh Saabit Hai Ke Hazrat Umar Radhiallahu Anhu Aur Un Ke Betay 
Iqamat Ke Baad Sunnat Parhnay Walay Ko Mara Kartey. 


Sunan Baihaqi Ki Riwayat Hai: 


dy yo iY! eo ai aan) GS) prenia Oya CG 
Yani Hazrat Umar Radhiallahu Anhu Jab Kisi Aadmi Ko Dekhtey Ke Namaz Padhta 
Hai Halaankey Takbeer Sun Chuka Hai To Aap Us Ko Maartey. 


Yeh Saza Khalifa Ki Taraf Se Tazeeran (Penally) Thi. 


Isi Tarah Baihaqi Ki Riwayat Hai: 


a ma DS ala en ea a 
TARJUMA: Abdullah Bin Umar Radhiallahu Anhuma Ne 1 Shakhs Ko Ke Mauzzin 
Ke Iqamat Ke Waqt Sunnat e Fajr Ki 2 Rakat Padhtey Hue Dekha To Us Ko Kankar 
Mara. 
(Sunan al Kubra (Baihaqi): 4551) 





Khulasa e Kalaam Yeh Hai Ke Fajr Ki Namaz Ki Iqamat Hotay hue, Ya Igamat 
Honay Ke Baad Ya Farz Namaz Ki Jamaat Hotay Waqt Nafl o Sunnat Padhna Khilaaf 
e Sunnat Hai. 


Lehaza Un Tamam Logon Ka Muaqif (Opinion, Averment) Ghalat Hai Jinhon 
Ne Kaha: 
(1) Agar Imam Ke Sath Fajr Ki Aik Rakat Pa Sakta Ho To Woh Sunnat Padh Le. 


(2) Masjid Ke Kisi Konay Mein Ya Masjid Se Bahar Farz Hotay Waqt Sunnat Ada 
Karley. 


(3) Farz Namaz Ke Waqt Sirf Fajr Ki Sunnat Padhna Jayez Hai Baqiya Sunnat Nahi. 


(4) Farz Ke Waqt Sunnat Padhna Sahaba Ka Amal Hai Is Liye Yeh Amal Sunnat Hai. 








Main Tamam Musalman Bhaiyon Se Guzarish Karta Hun Ke Hamaray Yahan Sunnat 
e Rasool Sallallahu Alaihi Wasallam Ki Sareeh (Wazih) Khilaaf Warzi Ho Rahee Hai 
Lehaza Is Article Ko Kasrat Se Share Karen Taakay Awam (Aam Logon) Tak Yeh Baat 
Pahunche Aur Wo Agval e Rijal (Logon Ki Baton) Ko Chor Kar Sunnat Ko Galey 
Lagaye. 


Note :Isey khudh bhi padhey aur dooosron ko bhishare karey.Mazeed 


Deeni masail, jadeed mouzuaat aur fighi sawalat ki jaankari keliye 

